ନୂଆଦିଲ୍ଲୀଃ ପଞ୍ଜାବ ନ୍ୟାସନାଲ ବ୍ୟାଙ୍କ ଠକେଇ (ପିଏନବି ସ୍କାମ) ମାମଲାରେ ଫେରାର ଥିବା ମୁଖ୍ୟ ଅଭିଯୁକ୍ତ ମେହୁଲ ଚୋକସି ଡୋମିନିକାରୁ ଗିରଫ ହୋଇସାରିଛି । ଏହା ଆମେ ସମସ୍ତେ ଜାଣନ୍ତି । ତେବେ ବର୍ତ୍ତମାନ ମିଳିଥିବା ଖବର ଅନୁଯାୟୀ ମେହୁଲ ଚୋକସିଙ୍କୁ ଭାରତ ଆଣିବା ପ୍ରକ୍ରିୟାକୁ ଜୋରଦାର କରାଯାଇଛି । ଆଣ୍ଟିଗା ଏବଂ ବାରବୁଡ଼ା ପ୍ରଧାନମନ୍ତ୍ରୀ ଗେଷ୍ଟନ୍ ବ୍ରାଉନେ କହିଛନ୍ତି ଯେ, ଆସନ୍ତା ୪୮ ଘଣ୍ଟା ମଧ୍ୟରେ ମେହୁଲ ଚୋକସିଙ୍କୁ ଭାରତ ପଠାଯାଇ ପାରେ । ଏବେ ସୁଦ୍ଧା ମିଳିଥିବା ଖବର ଅନୁଯାୟୀ ମେହୁଲ ଚୋକସିଙ୍କୁ ଡୋମିନିକାରୁ ସିଧାସଳଖ ଭାରତ ଅଣାଯିବର ବ୍ୟବସ୍ଥା କରାଯାଉଛି ।
ପ୍ରଧାନମନ୍ତ୍ରୀ ଗେଷ୍ଟନ୍ ବ୍ରାଉନେ, ପଳାତକ ବ୍ୟବସାୟୀ ମେହୁଲ ଚୋକସିଙ୍କୁ ସିଧାସଳଖ ଭାରତ ପଠାଇବା ପାଇଁ ପଡୋଶୀ ଦେଶ ଡୋମିନିକାକୁ ସ୍ପଷ୍ଟ ନିର୍ଦ୍ଦେଶ ଦେଇଥିବା କହିଛନ୍ତି । ମଙ୍ଗଳବାର ରାତିରେ ଡୋମିନିକାରେ ଚୋକସିଙ୍କ ଗିରଫଦାରୀ ଖବର ପାଇବା ପରେ ବ୍ରାଉନେ ଡୋମିନିକା କର୍ତ୍ତୃପକ୍ଷଙ୍କୁ ଏନେଇ ନିର୍ଦ୍ଦେଶ ଦେଇଥିବା ସ୍ଥାନୀୟ ଗଣମାଧ୍ୟମକୁ ସୂଚନା ଦେଇଛନ୍ତି । ମିଳିଥିବା ସୂଚନା ଅନୁଯାୟୀ, ବ୍ରାଉନେ କହିଥିଲେ ଯେ, ଚୋକସିଙ୍କୁ ଏଣ୍ଟିଗୁଆ ପଠାଇବା କିଛି ଆବଶ୍ୟକ ନାହିଁ । ତାଙ୍କୁ ସିଧା ସଳଖ ଭାରତ ପଠାଯାଉ । ସେଠାରେ ତାଙ୍କ ବିରୋଧରେ ଥିବା ମାମଲା ଗୁଡ଼ିକର ସାମ୍ନା କରିବାକୁ ସୁଯୋଗ ଦିଆଯାଉ ।
ବ୍ରାଉନେ ସୂଚାଇ ଦେଇଛନ୍ତି ଯେ ଆଣ୍ଟିଗୁଆ ଏବଂ ବାରବୁଡ଼ାରେ ଚୋକସିଙ୍କ ଯେଉଁଭଳି ଅଧିକାର ରହିଛି, ସେଭଳି ଅଧିକାର ତାଙ୍କର ଡୋମିନିକାରେ ନାହିଁ । ୨୦୧୭ରେ ନାଗରିକତ୍ୱ ଗ୍ରହଣ କରିବା ପରେ, ସେ ୨୦୧୮ରୁ ଆଣ୍ଟିଗୁଆ ଏବଂ ବାରବୁଡାରେ ରହିଆସୁଥିଲେ । ପ୍ରଧାନମନ୍ତ୍ରୀଙ୍କ ଅନୁଯାୟୀ ଚୋକସିଙ୍କୁ ସିଧାସଳଖ ଭାରତ ପଠାଇବା ଡୋମିନିକା ପାଇଁ ସହଜ ହେବ । ନିକଟରେ ଆଣ୍ଟିଗୁଆ ଏବଂ ବାରବୁଡାରୁ ଚୋକସି ଫେରାର ହୋଇଯାଇଥିଲେ । ପରେ ଇଣ୍ଟରପୋଲ ତାଙ୍କ ବିରୋଧରେ ୟେଲୋ ନୋଟିସ ଜାରି କରିଥିଲା ଏବଂ ପରେ ସେ ଡୋମିନିକାରୁ ଗିରଫ ହୋଇଥିଲେ । ଇଣ୍ଟରପୋଲ ନିଖୋଜ ଥିବା ଲୋକଙ୍କ ଠିକଣା ପାଇବା ପାଇଁ ୟେଲୋ ନୋଟିସ ଜାରି କରିଥାଏ ।
ପଞ୍ଜାବ ନ୍ୟାସନାଲ ବ୍ୟାଙ୍କରୁ ୧୩ ହଜାର ୫୦୦ କୋଟି ଟଙ୍କାର ଋଣ ଠକେଇ କରି ଚୋକ୍ସି ଫେରାର ଥିବା ନେଇ ମାମଲା ରହିଛି । ଚୋକ୍ସିଙ୍କୁ ରବିବାର ଆଣ୍ଟିଗୁଆ ଏବଂ ବାରବୁଡାରେ ଏକ କାରରେ ରାତ୍ରୀ ଭୋଜନ ପାଇଁ ଯାଉଥିବାର ଦେଖାଯାଇଥିଲା । ଚୋକସିଙ୍କ କାର ମିଳିବା ପରେ ତାଙ୍କର ଜଣେ କର୍ମଚାରୀ କହିଥିଲେ ସେ ନିଖୋଜ ଅଛନ୍ତି । ଅନ୍ୟପଟେ ତାଙ୍କ ଓକିଲ ବିଜୟ ଅଗ୍ରୱାଲ କହିଥିଲେ ଯେ, ଚୋକସି ରବିବାର ଠାରୁ ନିଖୋଜ ଅଛନ୍ତି । ଚୋକସିଙ୍କ ନିଖୋଜ ଖବର କାରିବିଆନ୍ ଦ୍ୱୀପ ଦେଶରେ ଚହଳ ସୃଷ୍ଟି କରିଥିଲା । ଆଣ୍ଟିଗୁଆ ଏବଂ ବାରବୁଡ଼ା ସଂସଦରେ ମଧ୍ୟ ବିୋଧୀମାନେ ଚୋକସିଙ୍କ ପ୍ରସଙ୍ଗ ଉଠାଇଥିଲେ ।
ସଂସଦର ଅଧିବେଶନ ଓ ବୈଠକରେ ନିୟମିତ ଭାବେ ଉପସ୍ଥିତ ରହିବାକୁ କହିଛନ୍ତି ମୋଦି । ଛୋଟ ପିଲାଙ୍କୁ ବୁଝାଇଲା ଭଳି ସବୁବେଳେ କହିବା ଭଲ ଲାଗୁ ନାହିଁ ବୋଲି ମୋଦି କହିଥିବା ସୂଚନା ମିଳିଛି ।
ଉତ୍ତରପ୍ରଦେଶ ନିର୍ବାଚନ ପୂର୍ବରୁ ଗୋରଖପୁରବାସୀଙ୍କୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଆଉ ଏକ ବଡ଼ ଭେଟି ଦେଇଛନ୍ତି । ବହୁ ପ୍ରତିକ୍ଷିତ ଗୋରଖପୁର ଏମ୍ସର ଆଜି ଲୋକାର୍ପଣ ହୋଇଛି ।
ବିଜେଡି କହୁଛି ବିରୋଧୀ ଦଳ ଡ୍ରାମା କରୁଛନ୍ତି, କିନ୍ତୁ ଠିକ୍ ଓଲଟା। ତାଙ୍କ ଦୃତରାଷ୍ଟ୍ର ନବୀନ ବାବୁ ଡ୍ରାମା କରୁଛନ୍ତି ବୋଲି କହିଛନ୍ତି।
